proxectonos/corpus_dominio_legal_administrativo_tmp huggingface dataset:
DECRETO 281/1995, do 13 de outubro, polo que se rectifica o Decreto 203/1995, do 6 de xullo (DOG número 134, do 13 de xullo), polo que se acepta a cesión, a título gratuíto, dun terreo de 1474,20 m sito na zona de Casablanca-lugar das Moas, parroquia de Sta. María de Oza, termo municipal da Coruña, feita a favor da Comunidade Autónoma de Galicia para a construcción dun centro de saúde.
CONSELLERÍA DE ECONOMÍA E FACENDA — III. OUTRAS DISPOSICIÓNS — 27/10/1995

O Pleno da Corporación Municipal da Coruña, en sesión celebrada o 25 de outubro de 1993, acordou ceder gratuitamente á Consellería de Sanidade da Xunta de Galicia, para a construcción dun centro de saúde, unha parcela de 1474,20 m sita na zona de Casablanca-lugar das Moas e descrita cos seguintes lindes: ó norte, rúa José María Hernansaez e outra de nova apertura; ó sur, Gabriel Valero Rey, José Canzobre e camiño; ó leste, resto do predio da que procede e ó oeste, termina en punta.
Mediante o Decreto 203/1995, do 6 de xullo, publicado no DOG nº 134, do 13 de xullo, o Consello da Xunta de Galicia acordou acepta-la antedita cesión.
Posteriormente, advirtiuse polo Concello da Coruña un erro na descrición do predio obxecto de cesión, acordándose polo Pleno do antedito Concello, en sesión celebrada o 14 de setembro de 1995, a rectificación do acordo de cesión.
Á vista do exposto procede rectifica-lo parágrafo primeiro do artigo 1 do antedito Decreto 203/1995, do 6 de xullo (DOG do 13 de xullo).
Na súa virtude, por proposta da Consellería de Economía e Facenda, logo de deliberación do Consello da Xunta de Galicia na súa reunión do día trece de outubro de mil novecentos noventa e cinco,
DISPOÑO:
Artigo único.-Rectifícase a descrición do terreo á que se fai referencia no parágrafo primeiro do artigo 1 do Decreto 203/1995, do 6 de xullo, polo que se acepta a cesión, a título gratuíto, dun terreo de 1474,20 m sito na zona de Casablanca-lugar das Moas, parroquia de Santa María de Oza, concello da Coruña, feita a favor da Comunidade Autónoma de Galicia para a construcción dun centro de saúde, quedando como segue: terreo de 1474,20 m sito na zona de Casablanca-lugar das Moas, parroquia de Santa María de Oza, que linda ó norte, con rúa José María Hernansaez e outra de nova apertura; ó sur, con herdeiros de Jesús Mazás Villamarín; ó leste, camiño e ó oeste, parcela da que se segrega e parcela destinada a Instituto Monte das Moas.
Santiago de Compostela, trece de outubro de mil novecentos noventa e cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
95-6973
RESOLUCIÓN do 20 de setembro de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 45-1/1995).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/10/1995

Visto o expediente para o outorgamento de autorización administrativa e aprobación do proxecto de execución das instalacións eléctricas que a continuación se detallan:
-Solicitante: Unión Eléctrica-Fenosa, S.A.
-Enderezo social: Severo Ochoa, número 2, 15008 A Coruña.
-Denominación: C.T. provisional 20/10 kV - 1000 kVA.
-Situación: Gontalde. Zas.
-Descripcións técnicas:
-Liña eléctrica aérea de media tensión, a 10/20 kV sobre apoios de formigón e conductor LA-56, de 46 m de lonxitude, que parte da liña que alimenta o C.T. Gontalde de Electra del Jallas e remate na liña denominada Ermida-Gontalde.
-Centro de transformación aéreo sobre pórtico de 1000 kVA e tensións de 20/10 kV. Zas.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 20 de setembro de 1995.
Juan Ignacio Lizaur Otero
Delegado provincial da Coruña
6745
RESOLUCIÓN do 26 de setembro de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número 186/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/10/1995

Vistos os expedientes incoados pola empresa Unión Eléctrica-Fenosa, S.A., con enderezo na rúa Severo Ochoa, número 2, 15008 A Coruña, para a autorización administrativa e aprobación do proxecto de execución da instalación que segue:
-Liña eléctrica aérea de media tensión, a 20 kV, de 1.670 m de lonxitude, sobre apoios metálicos e de formigón, con conductor LA-56, con orixe na liña Padrón-Pontevea (Expte. 50441) e remate no C.T. Rialdomato.
-Centros de transformación aéreos sobre apoios metálicos de 25 kVA en Berxaos e 50 kVA en Rialdomato e tensións de 20/0'380-0'220 kV. Padrón.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 26 de setembro de 1995.
Juan Ignacio Lizaur Otero
Delegado provincial da Coruña
6594
RESOLUCIÓN do 20 de setembro de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 63-1/1995).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/10/1995

Visto o expediente para o outorgamento de autorización administrativa e aprobación do proxecto de execución das instalacións eléctricas que a continuación se detallan:
-Solicitante: Unión Eléctrica-Fenosa, S.A.
-Enderezo social: Severo Ochoa, número 2, 15008 A Coruña.
-Denominación: modificado I do proxecto de L.M.T., CC.TT. e R.B.T. Cornide.
-Situación: Cornide-Arrigada (Cambre).
-Descripcións técnicas:
Modificado a Expte. 51722, consistente en:
-Liña eléctrica aero-subterránea de media tensión, a 15/20 kV, sobre apoios de formigón e metálicos e conductor LA-56 de 278 m de lonxitude, en tramo aéreo e baixo tubo e con conductor R.H.V. 12/20 kV de 3(1x95) mm2 Al, de 220 m de lonxitude en tramo subterráneo, con orixe na liña a C.T. Amil (Expte. 26174) e remate en C.T. que se vai instalar en Cornide.
-Centro de transformación aéreo de 100 kVA e tensións de 20/0'380-0'220 kV en Cornide, do que parte rede de baixa tensión sobre apoios de formigón e conductor R.Z. de 325 m de lonxitude. Cambre.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 20 de setembro de 1995.
Juan Ignacio Lizaur Otero
Delegado provincial da Coruña
6748
DECRETO 272/1995, do 23 de outubro, polo que se acorda encarga-lo despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 24/10/1995

Con motivo da viaxe do presidente da Xunta de Galicia á República de Irlanda, cómpre prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe á República de Irlanda, encárgaselle o despacho de asuntos da Presidencia, desde o día vintecatro de outubro ata o seu regreso, ó conselleiro da Presidencia e Administración Pública.
Santiago de Compostela, vintetrés de outubro de mil novecentos noventa e cinco.
Manuel Fraga Iribarne
Presidente
9506732
RESOLUCIÓN do 19 setembro de 1995 pola que se lle concede á empresa Antonio Román Gómez-Lanzas e 3 máis C.B. AROS, con sede en Santiago de Compostela (A Coruña), a cualificación de entidade recoñecida para impartir cursos teórico-prácticos para a obtención de carnés profesionais de instalador autorizado de gas, para as categorías IG-I, IG-II, IG-III e IG-IV.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 06/10/1995

Vista a solicitude presentada pola empresa Antonio Román Gómez-Lanzas e 3 máis C.B. AROS, con sede en Santiago de Compostela (A Coruña), e a documentación anexa, na que solicitou lle sexa concedida a cualificación de entidade para impartir cursos de instaladores de gas grupos IG-I, IG-II, IG-III e IG-IV.
Vista a Orde do 17 de decembro de 1985 pola que se aproba a instrucción sobre documentación e posta en servicio das instalacións receptoras de gas combustible e a instrucción sobre instaladores autorizados de gas e empresas instaladoras (BOE 9-1-1986).
Considerando que se cumpriron os requisitos regulamentarios establecidos, esta Dirección Xeral de Industria
RESOLVE:
Outorgar á empresa Antonio Román Gómez-Lanzas e 3 máis C.B. AROS, con sede en Santiago de Com
postela (A Coruña), a cualificación de entidade recoñecida para imparti-los cursos de formación de instaladores de gas, de conformidade co establecido no capítulo III da Orde do 17 de decembro de 1985, en todo o territorio da Comunidade Autónoma de Galicia.
Para imparti-los cursos, presentará perante a delegación provincial de Industria e Comercio da provincia correspondente, fotocopia da presente resolución, táboa de tarefas e programación de cursos previstos.
Para efectos estatísticos e de control, presentará nas delegacións provinciais de Industria e Comercio onde exerza a súa actividade, unha memoria anual de actuacións e nesta dirección xeral un resumo delas na Comunidade Autónoma.
Esta autorización deberase renovar ós dous anos, para o que acreditará perante esta Dirección Xeral de Industria, o cumprimento dos requisitos esixidos na autorización inicial.
Santiago de Compostela, 19 de setembro de 1995.
Joaquín del Moral Crespo
Director xeral de Industria
95-06351
CORRECCIÓN de erros.-Resolución do 23 de xuño de 1995, da Dirección Xeral de Industria, pola que se autorizan as instalacións electromecánicas da central hidroeléctrica de Maseiriños, no río Navia, termo municipal de Navia de Suarna (Lugo) e se aproba o seu proxecto de execución. (Expediente número CH-149-LU).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 06/10/1995

Advertido erro na devandita resolución, publicada no DOG número 184, do 25 de setembro de 1995, cómpre efectua-la oportuna rectificación:
-No apartado 5º do segundo resultando, páxina 7.194, onde di: «media», debe dicir: «medida».
-No apartado primeiro da parte dispositiva da resolución, páxina 7.195, onde di: «Autorizarlles a Hostensión Díaz-Becerra Chaos e José-Díaz Chaos», debe dicir: «Autorizarlles a Hortensio Díaz-Becerra Chaos e José Díaz Chaos».
-No parágrafo terceiro da dita parte dispositiva, páxina 7.195, onde di: «regulanentos», debe dicir: «regulamentos»; e onde di: «río Barbantiño», debe dicir: «río Navia».
95-06336
RESOLUCIÓN do 4 de setembro de 1995, da Delegación Provincial de Pontevedra, pola que se somete a información pública a petición de autorización e declaración de utilidade pública da instalación eléctrica que se cita. (Expediente número 95/292 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 16/10/1995

Para os efectos previdos no artigo 9 do Decreto 2617/1966 e no artigo 10 do Decreto 2619/1966, ámbolos dous do 20 de outubro, sométese a información pública a petición de autorización e declaración de utilidade pública da instalación eléctrica coas seguintes características especiais:
Peticionario: Unión Eléctrica-Fenosa, S.A.
Lugar no que se vai establece-la instalación: desde o apoio 79 da L.M.T. A Frieira-Arbo, preto de Pontecabaleiro ata o C.T. de Cabeiras, concello de Arbo.
Finalidade da instalación: mellora-la subministración eléctrica na zona.
Características principais: L.M.T., aérea, a 20 kV, de 1.515 m de lonxitude, con conductor tipo LA-56, sobre apoios de formigón.
Orzamento: 3.685.669 ptas.
O que se fai público para que poida ser examinado o proxecto da instalación nestas oficinas, sitas na Rúa Nova de Abaixo, nº 2, e formularse contra este as reclamacións, por duplicado, que se consideren oportunas, no prazo de trinta días contados a partir do seguinte ó da publicación desta resolución.
Pontevedra, 4 de setembro de 1994.
Ramón Álvarez Abad
Delegado provincial de Pontevedra
6392
RESOLUCIÓN do 6 de setembro de 1995, da Delegación Provincial de Pontevedra, pola que se autoriza e se declara de utilidade pública a instalación eléctrica que se cita. (Expediente número 95/187 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 16/10/1995

Visto o expediente incoado nesta delegación provincial a petición de Unión Eléctrica-Fenosa, S.A. con domicilio en Vigo no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e de acordo co disposto no Real decreto 2634/1980, sobre transferencias de competencias da Administración do Estado á Xunta de Galicia en materia de industria, esta delegación provincial, resolveu:
Autorizar a Unión Eléctrica-Fenosa, S.A. a instalación eléctrica que ten como características principais as seguintes: L.M.T., aérea, a 20 kV, de 2.454 m de lonxitude, con conductor tipo LA-110, sobre apoios metálicos e de formigón, desde o derradeiro
apoio da L.M.T. existente de saída da subestación de Cambados ata o C:T. de Pontiñas, concellos de Ribadumia e Meis.
Declara-la utilidade pública da instalación eléctrica que se autoriza, para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo VI do citado Decreto 2617/1966, do 20 de outubro.
Pontevedra, 6 de setembro de 1995.
Ramón Álvarez Abad
Delegado provincial de Pontevedra
95-6437
RESOLUCIÓN do 31 de agosto de 1995, da Delegación Provincial de Pontevedra, pola que se autoriza e se declara de utilidade pública a instalación eléctrica que se cita. (Expediente número 95/189 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 16/10/1995

Visto o expediente incoado nesta delegación provincial a petición de Unión Eléctrica-Fenosa, S.A. con domicilio en Vigo no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e de acordo co disposto no Real decreto 2634/1980, sobre transferencias de competencias da Administración do Estado á Xunta de Galicia en materia de industria, esta delegación provincial, resolveu:
Autorizar a Unión Eléctrica-Fenosa, S.A. a instalación eléctrica que ten como características princi
pais as seguintes: L.M.T., aérea, a 20 kV, de 1623 m de lonxitude, con conductor tipo LA-56, sobre apoios de formigón e metálicos, desde o C.T. existente en Redondo ata o C.T. existente de San Luis, concello de Pontevedra.
Declara-la utilidade pública da instalación eléctrica que se autoriza, para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo VI do citado Decreto 2617/1966, do 20 de outubro.
Pontevedra, 31 de agosto de 1995.
Ramón Álvarez Abad
Delegado provincial de Pontevedra
6432
RESOLUCIÓN do 5 de setembro de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/58-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 16/10/1995

Visto o expediente para outorgamento de autorización administrativa e aprobación do proxecto de execución da instalación eléctrica que a continuación se detalla:
Solicitante: Unión Eléctrica-Fenosa, S.A.
Enderezo social: Severo Ochoa, 2, 15008, A Coruña.
Denominación: centro de transformación de distribución tipo soto.
Situación: Calvo Sotelo, 36. A Pobra do Caramiñal.
Descricións técnicas: centro de transformación en soto edificio vivendas en r/Calvo Sotelo, 36, A Pobra do Caramiñal, de 100 kVA e tensións 10/20/0'380-0'220.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 5 de setembro de 1995.
Juan Ignacio Lizaur Otero
Delegado provincial da Coruña
95-6438
RESOLUCIÓN do 6 de setembro de 1995, da Delegación Provincial de Pontevedra, pola que se autoriza e se declara de utilidade pública a instalación eléctrica que se cita. (Expediente número 95/188 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 16/10/1995

Visto o expediente incoado nesta delegación provincial a petición de Unión Eléctrica-Fenosa, S.A. con domicilio en Vigo no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e de acordo co disposto no Real decreto 2634/1980, sobre transferencias de competencias da Administración do Estado á Xunta de Galicia en materia de industria, esta delegación provincial, resolveu:
Autorizar a Unión Eléctrica-Fenosa, S.A. a instalación eléctrica que ten como características principais as seguintes: L.M.T., aérea, a 20 kV, de 765 m de lonxitude, con conductor tipo LA-56, sobre apoios de formigón, desde o apoio 12 da L.M.T. existente Cambados-Ribadumia ata o C.T. que se proxecta en Cabanelas II, concello de Ribadumia. C.T. de 50 kVA, relación de transformación 20 kV-398/230 V. R.B.T, aérea de 1.065 m de lonxitude, con conductor R.Z. sobre apoios de fibra de vidro.
Declara-la utilidade pública da instalación eléctrica que se autoriza, para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo VI do citado Decreto 2617/1966, do 20 de outubro.
Pontevedra, 6 de setembro de 1995.
Ramón Álvarez Abad
Delegado provincial de Pontevedra
9506461
RESOLUCIÓN do 27 de setembro de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/0001576/1995, interposto por Ana Vázquez Vázquez.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/10/1995

O 22 de setembro de 1995, a Consellería de Educación e Ordenación Universitaria recibe da sección primeira da Sala do Contencioso-Administrativo do Tribunal Superior de Xustiza de Galicia, a providencia pola que se admite o recurso contencioso-administrativo número 01/0001576/1995, interposto por Ana Vázquez Vázquez.
En consecuencia, esta secretaría xeral acordou nesta data, e de conformidade co disposto no artigo 64 da Lei do 27 de decembro, reguladora da xurisdicción contencioso-administrativa, modificada pola Lei 10/1992, do 30 de abril, remitirlle o correspondente expediente administrativo á devandita sala, o cal se lles notifica para xeral coñecemento a tódalas persoas interesadas no procedemento e son emprazadas para que poidan constituírse en parte en autos na sección Primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 27 de setembro de 1995.
Juan José Bértolo Cadenas
Secretario xeral da Consellería de Educación e Ordenación Universitaria
95-6436
CORRECCIÓN de erros.-Resolusión do 21 de xullo de 1995 pola que se adxudican axudas para a realización de proxectos de investigación (DOG do 4 de agosto).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/10/1995

Na páxina 6240, e para o investigador José Mª Prieto González no apartado Código onde figura «XUGA20801A95» debe figurar «XUGA90208A95».
Na páxina 6.241, e para o investigador José Cidras Pidre no apartado Anos onde figura «E» debe figurar «2».
Na páxina 6.243, e para o investigador Arturo López Quintela no apartado Anos onde figura «4» debe figurar «2»
Na mesma páxina, e para o investigador Manuel Moya García no apartado Anos onde figura «3» debe figurar «2».
Na páxina 6.245, dentro do subproxecto de Rojo Sánchez, Guillermo no apartado Ano 96 (Miles Ptas.) onde figura «100» debe figurar «50».
Na mesma páxina, no apartado Investigador Principal onde figura «Rosais López, Carlos» debe figurar «Rosales López, Carlos».
6352
DECRETO 265/1995, do 13 de outubro, polo que se lle concede a Medalla de Ouro de Galicia á Agrupación Táctica Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/10/1995

En atención ós méritos que concorren na Agrupación Táctica Galicia, polo labor humanitario e en favor da paz en Bosnia-Herzegovina, é vontade do Goberno galego outorgarlle a súa máis alta distinción.
Polo tanto, e logo de deliberación do Consello da Xunta de Galicia na súa reunión do día trece de outubro de mil novecentos noventa e cinco,
DISPOÑO:
Concederlle a Medalla de Ouro de Galicia á Agrupación Táctica Galicia.
Santiago de Compostela, trece de outubro de mil novecentos noventa e cinco.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
9506660
RESOLUCIÓN do 30 de setembro de 1995 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó segundo trimestre de 1995.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/10/1995

De acordo co previsto no artigo 117 da Lei 11/1992, do 7 de outubro, de réxime financeiro e orzamentario de Galicia, dáselle publicidade ó estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondente ó segundo trimestre de 1995, que figuran como anexo a esta resolución.
Santiago de Compostela, 30 de setembro de 1995.
José Antonio Orza Fernández
Conselleiro de Economía e Facenda
95-6456
ORDE do 4 de outubro de 1995 pola que se delega no secretario xeral para o Turismo a competencia para autoriza-los novos establecementos e dependencias auxiliares das axencias de viaxes xa autorizadas.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/10/1995

Delegada a competencia para a concesión do título licencia de axencias de viaxes no secretario xeral para o turismo, mediante a Orde do 21 de setembro de 1995, publicada no Diario Oficial de Galicia número 184, do 25 do mesmo mes, procede agora, para unha maior axilización administrativa, completa-lo campo ó que pode estenderse a figura da delegación considerada na lexislación vixente, efectuando a correspondente ás autorizacións de sucursais, establecementos ou dependencias auxiliares dependentes das axencias de viaxes, ás que fai referencia o artigo 10 do Decreto 155/1989, do 22 de xuño.
En consecuencia, facendo uso das facultades que me confiren os artigos 43.3º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, 13 da Lei 30/1992, do 26 de novembro, de réxime xurí
dico das administracións públicas e do procedemento administrativo común, e demais disposicións de xeral aplicación,
DISPOÑO:
Artigo 1º
Delégase no secretario xeral para o turismo a competencia para autoriza-los novos establecementos e dependencias auxiliares dependentes das axencias de viaxe xa autorizadas.
Artigo 2º
As resolucións administrativas que se adopten facendo uso da delegación conferida por esta orde farán constar expresamente esta circunstancia e consideraranse dictadas pola autoridade delegante.
Artigo 3º
En calquera momento, o conselleiro poderá reclama-lo exercicio da competencia que se delega pola presente orde, da que quedan excluídos, en todo caso, os supostos previstos no artigo 13.2º da Lei 30/1992, do 26 de novembro, de réxime xurídico das administracións públicas e do procedemento administrativo común, e no artigo 42.2º da Lei 1/1983, do 22 de feberiro, reguladora da Xunta e do seu presidente.
Disposición derrogatoria
Quedan derrogadas cantas disposicións de igual ou inferior rango se opoñan ó establecido na presente orde.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de outubro de 1995.
Dositeo Rodríguez Rodríguez
Conselleiro da Presidencia e Administración Pública
6599
ORDE do 14 de setembro de 1995 de corrección de erros á do 23 de febreiro de 1994, pola que se fixo pública a relación de profesores que acadaron a cualificación de apto nos cursos de formación de profesores especialistas en lingua galega para profesores de educación infantil, primaria e básica convocados pola Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/10/1995

Advertidos erros nos texto da orde citada, publicada no Diario Oficial de Galicia nº 78 do 25 de abril de 1994, transcríbeuse a seguir as oportunas emendas.
Na páxina 2.206, no listado correspondente ó curso de A Coruña (1), onde di: «González Pan, Jesús», debe dicir: «González Paz, Jesús».
Na páxina 2.206, no listado correspondente ó curso de Noia, onde di: «Álvarez Maías, María», debe dicir: «Álvarez Marías, María».
Na páxina 2.208, no listado correspondente ó curso de Lugo (1), onde di: «Insua Villamayor, Dolores», debe dicir: «Insua Villamayor, Manuel».
Na páxina 2.208, no listado correspondente ó curso de Ourense (1), onde di: «López Varela, María José», debe dicir: «López Álvarez, María José».
Na páxina 2.208, no listado correspondente ó curso de Ourense (2) inclúese como apta «Alonso Pérez, Concepción».
Santiago de Compostela, 14 de setembro de 1995.
Juan Piñeiro Permuy
Conselleiro de Educación e Ordenación Universitaria
6384
DECRETO 266/1995, do 29 de setembro, polo que se declara a utilidade pública e se dispón a urxente ocupación dos bens e dereitos afectados pola obra: conexión de Cambados coa rede viaria de alta capacidade. Clave: N/PO/90.4.8.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 16/10/1995

Con data 13 de xullo de 1995 o conselleiro de Política Territorial, Obras Públicas e Vivenda aprobou o expediente de información pública do correspondente estudio informativo.
Con data 13 de setembro do 1995 o conselleiro de Política Territorial, Obras Públicas e Vivenda aprobou o proxecto da obra: conexión de Cambados coa rede viaria de alta capacidade. Clave: N/PO/90.4.8.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración por estar incluída nas actuacións programadas no itinerario, contando coa financiación da Unión Europea.
En virtude de todo o exposto e en aplicación do artigo 28.2º do Estatuto de Autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, de 29 de xullo, por proposta do conselleiro de Política Territorial, Obras Públicas e Vivenda e previa deliberación do Consello da Xunta de Galicia na súa reunión do día vintenove de setembro de mil novecentos noventa e cinco,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, a efectos de expropiación no proxecto das obras: conexion de Cambados coa rede viaria de alta capacidade. Clave: N/PO/90.4.8.
Santiago de Compostela, vintenove de setembro de mil novecentos noventa e cinco.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
6382
RESOLUCIÓN do 13 de setembro de 1995, da Dirección Xeral de Recursos Humanos, pola que se emprazan ás partes interesadas no recurso contencioso-administrativo número 1/565/1995, interposto polos colexios oficiais de médicos da Coruña, Lugo e Pontevedra.
SERVICIO GALEGO DE SAÚDE — III. OUTRAS DISPOSICIÓNS — 10/10/1995

Notificóuselle á Consellería de Sanidade e Servicios Sociais providencia da Sala do Contencioso-Administrativo do Tribunal Superior de Xustiza de Galicia, pola que se reclama o expediente relativo ó recurso contencioso-administraitovo nº 1/565/1995, interposto polos colexios oficiais de médicos da Coruña, Lugo e Pontevedra contra Decreto 11/1995, do 20 de xaneiro (DOG nº 17, do 25 de xaneiro), polo que se regula
o réxime de percepción do complemento específico para o persoal estatutario do Servicio Galego de Saúde e se establecen os prazos para formular solicitudes e renuncias.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativo, a remisión do citado expediente administrativo á referida sala, o que se notifica para xeral coñecemeneto de tódalas persoas interesadas no procedemento e son emprazadas para que poidan comparecer en forma en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 13 de setembro de 1995.
Carlos Negreira Souto
Director xeral de Recursos Humanos
9506391
RESOLUCIÓN do 18 de setembro de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 4997/1995, interposto por José Ron Romero.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 10/10/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4997/1995, interposto por José Ron Romero contra resolución da Consellería de Política Territorial, Obras Públicas e Vivenda do 12-4-1995, desestimatoria de recurso ordinario 95/0054 contra acordo da Comisión P. Urbanismo de Lugo do 31-1-1995 sobre revisión e adaptación LASGA das normas subsidiarias de planeamento do Concello de Lourenzá, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 18 de setembro de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
9505547
DECRETO 262/1995, do 29 de setembro, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de reforma, ampliación e afirmado da E.P. 1914 Carballo-Santiago de Compostela, tramo de Portomouro-Carballo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/10/1995

A Deputación Provincial da Coruña, en sesión celebrada o día 12 de decembro de 1994, aprobou o proxecto de reforma, ampliación e afirmado da E.P. 1914 Carballo-Santiago de Compostela, tramo de Portomouro-Carballo e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A Deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 25 de setembro de 1995.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 9 maio 1995.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, polo estado do firme da calzada de dimensións inferiores ás necesidades dos vehículos, a intensidade media do tráfico, e a existencia de poboación infantil y zonas escolares próximas que supoñen un peligro para a seguridade vial.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do consellerio de Xustiza, Interior e Relacións Laborais, logo de deliberación do Consello da Xunta de Galicia na súa xuntanza do día vintenove de setembro de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras
do proxecto de reforma, ampliación e afirmado da E.P. 1914 Carballo-Santiago de Compostela, tramo de Portomouro-Carballo.
Santiago de Compostela, vintenove de setembro de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
95-06449
RESOLUCIÓN do 3 de outubro de 1995 pola que se anuncia a celebración dunhas xornadas de estudio sobre ética pública.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 13/10/1995

Dentro das actividades da Escola Galega de Administración Pública para 1995, figura a realización dunhas xornadas de estudio sobre ética pública.
1. Obxecto.
Os días 16 e 17 de novenbro de 1995 terán lugar, no salón de actos da Escola Galega de Administración Pública, unhas xornadas de estudio sobre ética pública.
O obxectivo destas xornadas é analiza-las conductas das administracións públicas e privadas, desde as perspectivas dos valores que loxicamente teñen que guialas, tomando as manifestacións anómalas e desviadas como inevitable punto de referencia. En segundo termo, preténdese recupera-la dimensión pedagóxica da lei e levar a cabo a construcción da responsabilidade dos cidadáns e, en especial, dos funcionarios, desde o punto de vista do dereito, da ética e das ciencias empíricas da conducta humana.
2. Contido.
Iniciar un proceso de sensibilización dos cidadáns en xeral, e dos funcionarios públicos moi en primeiro termo, para comenzar espertando a conciencia da
dimensión ética da función pública, seguida nun segundo momento da formación sistemática daquel persoal, cun criterio analítico, nos aspectos deontolóxicos da actividade profesional que habitualmente desempeña.
3. Destinatarios.
Persoal ó servicio de calquera das administracións públicas galegas, e interesados en xeral.
4. Desenvolvemento e duración.
As xornadas abriranse o xoves, día 16 de novembro, ás 10 horas, e rematará o venres, día 17 de novembro.
5. Inscrición.
-Prazo: remata o luns, día 13 de novembro de 1995.
-Lugar de presentación: no Rexistro Xeral da EGAP (Polígono das Fontiñas, rúa de Madrid, 2-4 - 15703, Santiago de Compostela). Tfno. 57 08 00. Telefax nº 57 15 40.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán de quedaren prazas baldeiras, coa condición de que se cumpran os requisitos xerais antes indicados.
A partir do 14 de novembro, os peticionarios poderán obter confirmación da súa posible admisión, chamando por teléfono en días laborables, de 11.30 a 14.45 horas, ó seguinte número: (981) 57 08 00 (Ext. 229), ou ben consultando a lista de admitidos que se expoñerá no taboleiro de anuncioes da EGAP 24 horas despois do remate do prazo de presentación de solicitudes.
6. Certificación de asistencia.
Entregaráselles ó remate destas xornadas a aqueles asistentes que concorresen asiduamente a elas, e expresarase neste documento a natureza da actividade e as datas da súa realización.
Santiago de Compostela, 3 de outubro de 1995.
Jaime Rodríguez-Arana Muñoz
Director da Escola Galega de Administración Pública
95-6412
RESOLUCIÓN do 28 de setembro de 1995 pola que se amplía o prazo de inscrición para participar en certos cursos de formación continua para o persoal de institucións sanitarias dependentes do Servicio Galego de Saúde convocados mediante Resolución do 19 de xullo de 1995.
SERVICIO GALEGO DE SAÚDE — III. OUTRAS DISPOSICIÓNS — 13/10/1995

Con data 26 de xullo de 1995 foi publicada a convocatoria de oitenta e catro cursos de formación continua para o persoal de institucións sanitarias dependentes do Servicio Galego de Saúde, mediante resolución da Dirección Xeral de Recursos Humanos do 19 de xullo de 1995.
Finalizado o prazo de presentación de instancias o día 2 de setembro, advírtese que en determinados
cursos o número de instancias formalizadas resulta substancialmente inferior ó número de prazas convocadas.
Co fin de acada-la máxima participación nos devanditos cursos,
DISPONSE:
Artigo único.-Amplia-lo prazo de presentación de instancias do 2-10-1995 ó 9-10-1995, ámbolos dous inclusive, que deberán formalizarse conforme o establecido na resolución deste centro directivo de 19 de xullo de 1995 (DOG nº 142, do 26 de xullo de 1995) e modifica-los destinatarios e datas do desenvolvemento dos cursos que se relacionan no anexo.
Santiago de Compostela, 28 de setembro de 1995.
Carlos Negreira Souto
Director xeral de Recursos Humanos
Cursos
Centro
Destinatarios
Datas
Xestión de listas de espera
Hospital Psiquiátrico de Conxo. Santiago de Compostela.
-Preferentemente xefes de servicio ou sección dos servicios de admisión hospitalaria.
-Outro persoal dos servicios de admisión.
23-10 ó 27-10
Xestión de subministracións
Hospital de Conxo. Santiago de Compostela
-Preferentemente xefes de servicio ou sección dos servicios de subministración.
-Outro persoal dos servicios de subministración.
6-11 ó 10-11
13-11 ó 17-11
20-11 ó 21-11
Organización e control
de mantemento
Hospital Psiquiátrico de Conxo. Santiago de Compostela.
-Preferentemente xefes de servicio ou sección dos servicios de subministracións.
-Outro persoal enxeñeiro técnico ou mestre industrial.
15-11 ó 17-11
20-11 ó 24-11
27-11 ó 30-11
95-6464
ACORDO do 27 de setembro de 1995, da Delegación Provincial de Pontevedra, polo que se dispón a publicación no Diario Oficial de Galicia da corrección dun erro no convenio colectivo da empresa Labauto Ibérica, S.A..
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/10/1995

Advertido erro material na publicación do convenio colectivo da empresa Labauto Ibérica, S.A., no DOG nº 131, do 10 de xullo de 1995, esta autoridade laboral acorda dispo-la publicación no Diario Oficial de Galicia da oportuna corrección na seguinte forma:
Na páxina 5.512, do DOG nº 131, do 10 de xullo de 1995, artigo 34, horas extraordinarias, a fórmula para o seu cálculo, que no texto publicado é:
Devengo anual x 12
Valor base hora=
1760 x 4
Debe ser:
Devengo anual x 12
Valor base hora=
1760 x 14
Ourense, 27 de setembro 1995.
Manuel López Casas
Delegado provincial de Pontevedra
9505616
RESOLUCIÓN do 14 de agosto de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 95/171 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 13/10/1995

Visto o expediente incoado nesta delegación provincial por instancia de Seragua-UTE, con domicilio en Valadares, concello de Vigo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Seragua-UTE a instalación dunha L.M.T. e C.T. en Valadares, concello de Vigo.
Esta autorización non supón a aprobación do proxecto.
Pontevedra, 14 de agosto de 1995.
Ramón Álvarez Abad
Delegado provincial de Pontevedra
95-6430
RESOLUCIÓN do 28 setembro de 1995 pola que se lle concede á empresa ATISAE, S.A., a renovación de cualificación de entidade recoñecida para impartir cursos teórico-prácticos para a obtención de carnés profesionais de instalador e mantedor-reparador de instalacións de calefacción, climatización e auga quente sanitaria.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 13/10/1995

Vista a solicitude presentada por Ricardo García López, en representación da empresa ATISAE, S.A., e a documentación anexa, na que solicita lle sexa concedida a cualificación de entidade recoñecida para impartir cursos teórico-prácticos para a obtención de carnés profesionais de instalador e mantedor-reparador de instalacións de calefacción, climatización e auga quente sanitaria.
Vista a instrucción técnica complementaria IT-IC 25 do Regulamento de instalacións de calefación, climatización e auga quente sanitaria aprobada por Orden do 16 de xullo de 1981 (BOE do 13-8-1981), pola que se establecen especialidades dos carnés profesionais de instalador e mantedor-reparador de instalacións de calefacción, climatización e auga quente sanitaria e se fixa o número mínimo de horas para desenvolve-los programas dos cursos teóricos e de coñecementos específicos para a súa obtención.
Considerando que se cumpriron os requisitos regulamentarios establecidos, esta Dirección Xeral de Industria,
RESOLVE:
Concederlle á empresa ATISAE, S.A. a renovación de cualificación de entidade recoñecida para imparti-los cursos teórico-prácticos para a obtención dos carnés profesionais de instalador e mantenedor-reparador de instalacións de calefacción, climatización e auga quente sanitaria, no ámbito da Comunidade Autónoma de Galicia.
A duración dos cursos en número de horas axustarase ó disposto na Orde do 8 de abril de 1983 (BOE do 16-4).
Para imparti-los cursos, deberase comunicar á delegación provincial da Consellería de Industria e Comercio da provincia correspondente ó programa, profesorado, lugar, horario e exames, co fin de realiza-lo control correspondente.
Esta autorización deberá renovarse ós dous anos, para o que deberá acreditar ante esta Dirección Xeral de Industria o cumprimento dos requisitos esixidos na autorización inicial.
Santiago de Compostela, 28 de setembro de 1995.
Joaquín del Moral Crespo
Director xeral de Industria
6304
CORRECCIÓN de erros.-Resolución do 21 de xullo de 1995, pola que se adxudican as bolsas para estadías no estranxeiro e en centros españois situados fóra da Comunidade Autónoma (DOG do 2 de agosto).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/10/1995

Na páxina 6.174, no apartado España e Portugal debe suprimirse a Martín Rajo, Montserrat e incorporala na mesma páxina no apartado Illas Canarias
como beneficiaria dunha bolsa de duración: 3 meses; Cidade-País: Tenerife-España; Centro de destino: Univ. da Laguna. Facultade de Psicoloxía.
Na mesma páxina o apartado onde di: «Países Europeos agás España», debe dicir: «Países Europeos agás España e Portugal».
95-6453
ORDE do 13 de setembro de 1995 pola que se lle autoriza o cesamento de actividades ó centro privado de bacharelato Santa María, de Tui (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/10/1995

Visto o expediente promovido por José Francisco Álvarez Rey, como representante da titularidade do centro privado de bacharelato denominado Santa
María, sito na r/ Los Maristas, s/n de Tui (Pontevedra), en solicitude de autorización de cesamento de actividades.
Resultando que o dito centro foi autorizado como homologado por Orde do 14-4-1983, e que o expediente foi tramitado pola delegación provincial, acompañado dos preceptivos informes.
Considerando que os alumnos do centro non van encontrar problemas de escolarización.
Esta consellería,
DISPÓN:
Autorizarlle o cesamento de actividades ó centro privado de bacharelato que se relaciona de seguido:
Provincia: Pontevedra.
Concello: Tui.
Localidade: Tui.
Denominación: Santa María.
Domicilio: Los Maristas s/n.
Titular: Instituto de Hermanos Maristas.
Autorízase o cesamento de actividades como centro de bacharelato con efectos de finalización do curso 1994/1995, anulándose a partir deste momento a súa inscrición no rexistro de centros. Así mesmo, queda nula e sen ningún valor a orde que autorizou o funcionamento legal do dito centro.
Santiago de Compostela, 13 de setembro de 1995.
Juan Piñeiro Permuy
Conselleiro de Educación e Ordenación Universitaria
Sr. Director Xeral de Ordenación Educativa e Centros
95-6571